stanford-oval/wikipedia huggingface dataset:
Pavel Ustinov

Pavel Ustinov (s. 26. joulukuuta 1995 Krasnojarskin alue) on venäläinen näyttelijä.
Ustinov muutti Moskovaan koulun käytyään. Hän valmistui 2017 Konstantin Raikinin esittävien taiteiden korkeakoulusta. Hän on näytellyt televisiosarjassa Morozov ja tehnyt cameoroolin Fjodor Bondartšukin elokuvassa Pritaženie (2017).
Ustinov osui sattumalta paikalle, kun Moskovassa elokuussa 2019 järjestettiin mielenosoitus. Hänet otettiin kiinni, ja hän sai 3,5 vuoden vankeustuomion. Tuomioistuin ei ottanut katsottavakseen videota, josta näkee, että Ustinov seisoo rauhallisesti paikallaan, kun poliisit ryntäävät häntä kohti. Tuomio herätti laajaa vastustusta, ja lukemattomat julkisuuden henkilöt ottivat siihen kantaa, joukossa jopa vallanpitäjien lähipiiriin kuuluvia ja Venäjän valtion valvomia viestimiä. Ustinov pääsi 20. syyskuuta vapaaksi odottamaan oikeudenkäyntiä.
Presidentin hallintoviraston lähellä jonotettiin syyskuussa 2019 mielenosoitukseen, jossa kyltein varustautuneet henkilöt kävivät vuorotellen esittämässä näkemyksensä. Venäjällä vain yksittäinen henkilö voi osoittaa mieltä ilman ennalta haettua lupaa.
Pekka Lyyski

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 26. heinäkuuta 1953 (ikä 71)
Syntymäpaikka: Kokkola, Suomi
Pelipaikka: keskikenttäpelaaja
Pituus: 183 cm
Junioriseurat
: GBK
Seurat
| Vuodet | Seura | O | (M) |
| 1972–1976 | GBK | 34 | (2) |
| 1977–1980 | IFK Mariehamn | 21 | (3) |
| 1981–1982 | ÖIFK |  |  |
Valmennusura
1981–1982: ÖIFK
1985: IFK Mariehamn
1989: IFK Mariehamn
2002–2015: IFK Mariehamn
 Seurajoukkueuran tilastot kattavat vain kansalliset sarjat.
Pekka Lyyski (s. 26. heinäkuuta 1953 Kokkola) on suomalainen entinen jalkapallovalmentaja. Hän toimi neljätoista kautta IFK Mariehamnin päävalmentajana 2002–2015, nostaen joukkueen Kakkosesta Veikkausliigaan asti ja vakiinnuttaen sen paikan pääsarjatasolla.
Lyyskin poika Jani Lyyski on entinen ammattijalkapalloilija, joka pelasi pitkään IFK Mariehamnissa.
Ura

Lyyski aloitti IFK Mariehamnin päävalmentajana 2002. Hän nosti joukkueen kahdessa vuodessa Kakkosesta Veikkausliigaan, saavuttaen perättäiset sarjanousut 2003 ja 2004. Hänet valittiin myös Ahvenanmaan vuoden valmentajaksi molempina vuosina. Kaudella 2013 Lyyskistä tuli Euroopan kolmanneksi pisimpään yhtäjaksoisesti samassa joukkueessa toiminut päävalmentaja, kun Thomas Schaaf jätti tehtävänsä Werder Bremenissä.
Syyskuussa 2015 Lyyski johdatti IFK Mariehamnin sen seurahistorian ensimmäiseen cup-mestaruuteen, kun joukkue voitti Suomen Cupin loppuottelussa FC Inter Turun 2–1. Lokakuussa 2015 hän ilmoitti lopettavansa valmennusuransa kauden päätteeksi.
Saavutukset

Nousu Ykköseen 2003
Nousu Veikkausliigaan 2004
Vuoden jalkapallovalmentaja 2013
Suomen Cup 2015
Aiheesta muualla

Liigaikkuna: Pekka Lyyski, IFK Mariehamn
| 0 | 1 | 2 |
| --- | --- | --- |
| Edeltäjä: Andrée Jeglertz | Suomen vuoden jalkapallovalmentaja 2013 | Seuraaja: Mika Lehkosuo |
Pavel Šalin

Pavel Šalin (ven. Павел Шалин, s. 6. maaliskuuta 1987) on venäläinen pituushyppääjä.
Šalin oli alle 23-vuotiaiden EM-kilpailuissa 2009 viides kolmiloikassa ennätyksellään 16,56 m. Vuonna 2010 hän voitti pituushypyn Euroopan joukkuemestaruuskilpailuissa myötätuulituloksella 826 cm, muttei selviytynyt loppukilpailuun Barcelonan EM-kilpailuissa jäätyään karsinnassa 14:nneksi tuloksella 794 cm. Helsingin EM-kilpailuissa 2012 hän jäi jälleen karsintaan oltuaan 15:s tuloksella 781 cm.
Šalinin pituusennätys on 825 cm, jonka hän hyppäsi Moskovassa 6. kesäkuuta 2010. Sisäradoilla hän on hypännyt 808 cm Moskovassa 23. tammikuuta 2014.
Pentti Tevä

Pentti Kalervo Tevä, ent. Ax.
Pentti Kalervo Tevä (ent. Ax, 8. joulukuuta 1907 – 25. helmikuuta 1940) oli suomalainen Harmon-patsaalla palkittu lentäjä, joka kaatui talvisodassa taistelulennolla.
Tevän vanhemmat olivat paperimestari Kalle Oskari Ax ja Selma Hytönen. Tevä kävi Kajaanin lyseon ja siirtyi asevelvollisuutensa 1926-1927 suoritettuaan sotilasuralle. Ilmavoimien ohjaajakoulun hän kävi 1928, hävittäjäkurssin 1932 ja mittarilentokurssin 1933, jolloin hän suoritti myös sotilasradiosähköttäjätutkinnon. Alikersantiksi ja kersantiksi Tevä ylennettiin 1927, ylikersantiksi 1931, vääpeliksi 1932 ja reservin luutnantiksi 1939. Hän toimi IlmK:n koulutusaliupseerina ja lentokoneohjaajana 1927-1928, MaalK:ssa 1928-1929 ja 2. Erill. MeLL:ssä lentomestarina 1929 ja ohjaajana 1929-1935 ja sitten LAs. 5:ssa lentokoneohjaajana. Tammikuun 28. päivänä 1933 hän pelasti joukon muita lentäjiä Laatokalta jäälautalta, mistä sai tunnustuksena Harmon-patsaan vääpeli Reino Vilkunan kanssa, Suomen Valkoisen Ruusun I lk:n mitalin kultaristein ja Suomen Meripelastusseuran kunniakirjan.
Talvisodassa Tevä toimi hävittäjälentäjänä Lentolaivue 26:ssa ja osallistui kaikkiin laivueensa käymiin taisteluihin. Partiolennolla helmikuussa 1940 hän joutui taisteluun yhdeksän Polikarpov R-5 -viholliskoneen laivueen kanssa, joista hän pudotti kaksi, ennen kuin hänen oma koneensa sai täysosuman ja räjähti kappaleiksi.
Fiktiossa

Kirjailija Erkki Rekimies julkaisi vuonna 1963 kirjan Laatokan lentäjät, jossa hän kuvailee elävästi joskin kirjailijan vapauksia ottaen Tevän ja Vilkunan urotyötä vuonna 1933. Vilkunasta kirjailija käyttää sukunimeä Aalto.
Pietro Luigi Carretto

Pietro Luigi Carretto (9. kesäkuuta 1912 Alessandria – 16. marraskuuta 1994) oli italialainen, Thaimaassa toiminut roomalaiskatolinen piispa. Hänet vihittiin salesiaanien papiksi 18. maaliskuuta 1939 ja nimitettiin Rajaburin apostoliseksi vikaariksi sekä Zenobiaksen titulaaripiispaksi 12. huhtikuuta 1951. Piispaksi vihkiminen seurasi 29. kesäkuuta. Pääkonsekraattorina toimi Louis-August Chorin, jota avustivat Claudius-Philippe Bayet ja Giacomo Luigi Cheng.
18. joulukuuta 1965 Carretto sai nimityksen Ratburin (ent. Rajaburi) piispaksi, ja 26. kesäkuuta 1969 hänet nimitettiin Surat Thanin piispaksi. Hän jäi eläkkeelle 21. kesäkuuta 1988.
Carretto osallistui Vatikaanin toiseen kirkolliskokoukseen.
Pietro Lombardi

| Mitalit | Mitalit | Mitalit |  |
| --- | --- | --- | --- |
|  Pietro Lombardi |  Pietro Lombardi |  Pietro Lombardi |  |
Maa:   Italia
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Kultaa | Lontoo 1948 | 52 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Tukholma 1950 | 57 kg |  |
|  Pronssia | Karlsruhe 1955 | 57 kg |  |
Pietro Lombardi (6. kesäkuuta 1922 Bari – 5. lokakuuta 2011 Bari) oli italialainen kreikkalais-roomalaisen tyylin painija ja olympiavoittaja.
Lombardi kilpaili kesäolympialaisissa vuosina 1948 ja 1952: Lontoossa vuonna 1948 hän voitti 52 kg:n sarjan kultamitalin. Helsingissä 1952 hän paini sarjassa 57 kg, jossa sijoittui kahdeksanneksi. Lombardi saavutti myös kaksi pronssimitalia maailmanmestaruuskilpailuissa vuosina 1950 ja 1955.
Pendulum

Wikisanakirjassa on tähän liittyvä sananselitys: .
Pendulum (suom. heiluri) tarkoittaa ainakin seuraavia asioita:
Musiikissa

Pendulum, brittiläis-australialainen drum’n’bass-yhtye
Pendulum, australialainen ambient-yhtye
Pendulum, Creedence Clearwater Revivalin albumi
Pendulum, brittiläisen Broadcast-yhtyeen EP
The Pendulum, Insane Clown Possen EP
”Pendulums”, kanadalaisen Sarah Harmerin kappale
Muita merkityksiä

heilurihyppy, benjihyppyä muistuttava hyppy.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pendulum”, voi hakea sivunnimihaulla, laajalla sivunnimihaulla tai tekstihaulla.
Pietro Maria Fragnelli

Pietro Maria Fragnelli (s. 9. maaliskuuta 1952 Crispiano) on italialainen roomalaiskatolinen piispa. Hänet vihittiin papiksi Taranton arkkihiippakuntaan 26. kesäkuuta 1977 ja nimitettiin Castellanetan hiippakunnan johtoon 14. helmikuuta 2003. Piispaksi vihkiminen seurasi 29. maaliskuuta. Pääkonsekraattorina toimi Camillo Ruini, jota avustivat Benigno Luigi Papa ja Martino Scarafile.
Pietro Locatelli

Pietro Locatelli
Pietro Antonio Locatelli (3. syyskuuta 1695 – 30. maaliskuuta 1764) oli italialainen säveltäjä ja viulisti.
Locatelli syntyi Bergamossa, Italiassa ja opiskeli Roomassa. Vuonna 1729 hän muutti Amsterdamiin.
Suurin osa Locatellin musiikista on sävelletty viululle. Tunnetuimpia teoksia on muun muassa Arte del violino, eräs kahdentoista viulukonserton kokoelma. Locatellin varhaisimmissa sävellyksissä oli vaikutteita Arcangelo Corellin musiikista ja myöhäisemmät muistuttivat enemmän Antonio Vivaldin tyyliä.
Perinnöllinen muuntelu
Yksilöiden välinen muuntelu

Darwinin mukaan muuntelulle on kolme ehtoa:
Se on vähäistä eli saman populaation yksilöt muistuttavat toisiaan vaikka ovatkin keskenään erilaisia.
Se koskee kaikkia populaation yksilöitä, joten kaikki yksilöt ovat ainutlaatuisia.
Se on täysin sattumanvaraista ilman tiettyä suuntaa.
Evoluutiolle tärkeää on yksilöiden välinen muuntelu. Siihen liittyy kaksi tärkeää termiä. Toinen on genotyyppi eli yksilön geenien kokonaisuus, perimä. Harvoin näemme itse perimää, vaan näemme fenotyypin, genotyypin todellisen ilmiasun. Yksi genotyyppi voi tuottaa erilaisia ilmiasuja, ja saman ilmiasun taustalla voi olla erilaisia genotyyppejä. Ilmiasut ovat tärkeitä, sillä niiden ulkonäkö ja käyttäytyminen poikkeaa toisistaan, ne ovat vuorovaikutuksessa ympäristön kanssa ja ne lisääntyvät ja kuolevat. Tällä on evolutiivista vaikutusta vain, mikäli genotyyppien välillä on muuntelua. Ilmiasun ja genotyypin on liityttävä toisiinsa.
Picture of a Good Life

| Picture of a Good Life NEØV |
| --- | --- | --- |

Studioalbumin tiedot
 Julkaistu: 15. tammikuuta 2021
 Tyylilaji: indie rock
 Kesto: 47.34
 Levy-yhtiö: Clouds Hill
NEØV:in muut julkaisut
| Volant 2019 | Picture of a Good Life 2021 | Soft Atlas 2024 |
Picture of a Good Life on suomalaisen indie rock -yhtye NEØV:in neljäs studioalbumi, jonka julkaisi Clouds Hill 15. tammikuuta 2021.
Kappaleet

Marathon – 7.41
Island – 5.19
Burnt My Fingers – 3.18
I Was Going To Let You Know Me – 4.03
Wild Birds – 3.47
Loners – 5.19
Mirrors – 5.56
Patchwork – 4.32
Picture Of A Good Life – 7.34
Arvostelut

Kulttuuritoimitus:
Soundi:
Patraksen yliopisto

| Patraksen yliopisto> Πανεπιστήμιο Πατρών |
| --- | --- |
  

Perustettu:  1964
Tyyppi:  Julkinen
Henkilökunta:  1 199
Opiskelijoita:  32 686
Sijainti:  Patras ja Agrínio, Länsi-Kreikka  Kreikka
Sivusto:  www.upatras.gr
Patraksen yliopisto (kreik. Πανεπιστήμιο Πατρών, Panepistímio Patrón) on yliopisto, joka toimii Patraksessa ja Agríniossa Kreikassa. Se on perustettu vuonna 1964 ja se aloitti toimintansa vuonna 1966.
Yliopistolla on kaksi yksikköä. Sen pääkampus sijaitsee Ríossa noin seitsemän kilometriä Patraksen keskustasta itään ja toinen kampus Agríniossa. Yliopistossa on viisi tiedekuntaa ja yhteensä 24 laitosta. Niissä on yhteensä 32 686 opiskelijaa, joista 3 959 on jatko-opiskelijoita. Henkilökunnan määrä on 1 199.
Tiedekunnat

Yliopiston tiedekunnat ja niiden laitokset ovat:
| Tiedekunta | Laitokset | Kampus |
| --- | --- | --- |
| Humanistinen ja yhteiskunta- tieteellinen tiedekunta | Filologian laitos Filosofian laitos Luokanopettajakoulutuksen laitos Teatteritieteen laitos Varhaiskasvatuksen laitos | Patras |
| Liikkeenjohdon tiedekunta | Liikkeenjohdon laitos Taloustieteen laitos | Patras |
| Liikkeenjohdon tiedekunta | Kulttuuriperinnön hallinnoinnin ja uusien teknologioiden laitos Ruoantuotannon ja maatalouden liikkeenjohdon laitos | Agrínio |
| Luonnontieteellinen tiedekunta | Biologian laitos Fysiikan laitos Geologian laitos Kemian laitos Matematiikan laitos Materiaalitieteen laitos | Patras |
| Teknillinen tiedekunta | Arkkitehtuurin laitos Kemiantekniikan laitos Kone- ja lentokonetekniikan laitos Sähkö- ja tietokonetekniikan laitos Tietotekniikan ja informaatiikan laitos Yhdyskuntatekniikan laitos | Patras |
| Teknillinen tiedekunta | Ympäristön ja luonnonresurssien hoidon laitos | Agrínio |
| Terveystieteellinen tiedekunta | Farmasian laitos Lääketieteen laitos | Patras |
Aiheesta muualla

Wikimedia Commonsissa on kuvia tai muita tiedostoja aiheesta .
Πανεπιστήμιο Πατρών - University of Patras. Yliopiston verkkosivut. (kreikaksi) (englanniksi)
Kreikan yliopistot
| --- | --- |
Attika:   Ateenan kansallinen teknillinen korkeakoulu  Ateenan kauppakorkeakoulu  Ateenan maatalousyliopisto  Ateenan taidekorkeakoulu  Ateenan yliopisto  Charokópeio-yliopisto  Länsi-Attikan yliopisto  Panteion-yliopisto  Pireuksen yliopisto 
Epeiros:  Ioánninan yliopisto
Itä-Makedonia ja Traakia:  Traakian Demokritos-yliopisto
Jooniansaaret:  Joonian yliopisto
Keski-Makedonia:   Kreikan kansainvälinen yliopisto  Makedonian yliopisto  Thessalonikin Aristoteles-yliopisto 
Kreeta:   Kreetan yliopisto  Kreetan teknillinen yliopisto  Kreikan Välimeren yliopisto 
Länsi-Kreikka:   Kreikan avoin yliopisto  Patraksen yliopisto 
Länsi-Makedonia:  Länsi-Makedonian yliopisto
Peloponnesos:  Peloponnesoksen yliopisto
Pohjois-Egean ja Etelä-Egean saaret:  Egean yliopisto
Thessalia:  Thessalian yliopisto
Patraksen yliopiston hallintorakennus.
Patraksen arkeologinen museo

| Patraksen arkeologinen museo Αρχαιολογικό Μουσείο Πάτρας |
| --- | --- |
Tyyppi:  arkeologinen museo
Sijainti:  Patras, Akhaia, Länsi-Kreikka, Kreikka
Perustettu:  1934
Kotisivut:  www.ampatron.gr
Koordinaatit:  38°15′48″N, 21°45′8″E
 fiPatraksen arkeologinen museo 
   
Patraksen arkeologinen museo (kreik. Αρχαιολογικό Μουσείο Πάτρας tai Πατρών, Archaiologikó Mouseío Pátras tai Patrón) on arkeologinen museo Patraksen kaupungissa Kreikassa. Se esittelee kaupungista ja sen lähialueelta löydettyä pääosin antiikin aikaista esineistöä.
Historia ja rakennus

Patraksen alueen arkeologiset löydöt sijoitettiin alun perin kaupungin julkisiin rakennuksiin ja kouluihin tai Kansalliseen arkeologiseen museoon Ateenaan. Kaupungin oma arkeologinen museo perustettiin vuonna 1934. Se toimi pitkään Ioánnis Karamandániksen tätä varten lahjoittamassa kaksikerroksisessa talossa kaupungin keskustassa. Suunnitelmat uuden museon rakentamisesta saivat alkunsa 1980-luvulla. Arkkitehtuurikilpailu uudesta museorakennuksesta järjestettiin vuonna 2001. Museo rakennettiin vuosina 2005–2009 ja sen näyttelyt valmistuivat 2009–2011. Museorakennus sijaitsee kaupungin koillisosassa keskustan ulkopuolella, kaupungin pohjoisen sisääntuloväylän varrella. Rakennus edustaa modernia arkkitehtuuria. Siihen kuuluu näyttelytilojen lisäksi muun muassa museokauppa, pieni amfiteatteri sekä tutkimus-, konservointi-, opetus-, toimisto- ja varastotiloja.
Kokoelmat

Museon kokoelmiin kuuluu löytöjä pääosin Patraksesta sekä läntisen Akhaian alueelta. Löydöt ajoittuvat esihistorialliselta ajalta 3000-luvulta eaa. roomalaiselle kaudelle 300-luvulle jaa. Museo esittelee Patraksen kaupungin historiaa ja kehitystä, antiikin aikaisen kaupungin topografiaa ja rakennuksia, antiikin aikaista julkista ja yksityistä elämää kaupungissa, sekä kauppaa, ammatteja, sotaa, uskontoa, hautaustapoja ja viihdettä antiikin aikana. Esineisiin lukeutuu muun muassa mykeneläisaikaista keramiikkaa ja aseita; veistoksia, kuten Athene Parthenoksen roomalaisaikainen kopio; hellenistisen ja roomalaisen ajan koruja ja lasiesineitä; sekä lattiamosaiikkeja roomalaisista huviloista.
Patraksen vanhan arkeologisen museon rakennus.
Seppelöitynä haudatun tytön pääkallo.
Veistoksia, mm.: Herakles ja Nemean leijonan talja (keskellä), satyyri (oikealla).
Aiheesta muualla

Kuvia tai muita tiedostoja aiheesta Patraksen arkeologinen museo Wikimedia Commonsissa
Αρχαιολογικό Μουσείο Πάτρας - Archaeological Museum of Patras. Museon verkkosivut. (kreikaksi) (englanniksi)
Pietro Ingrao

Pietro Ingrao
Pietro Ingrao (30. maaliskuuta 1915 Lenola – 27. syyskuuta 2015 Rooma) oli italialainen poliitikko.
Ingrao liittyi vuonna 1942 Italian kommunistiseen puolueeseen ja kuului toisen maailmansodan aikana Italian vastarintaliikkeeseen. Hän oli parlamentin jäsen yhtämittaisesti vuosina 1948–1994 sekä Italian edustajainhuoneen puhemies 1976–1979.
Ingrao julkaisi useita runoja ja poliittisia esseitä. Tärkeimpiä teoksista on vuonna 1995 Rossana Rossandan kanssa yhteistyössä julkaistu Appuntamenti di fine secolo.
Piritramidi

| --- | --- |

Piritramidi
Systemaattinen (IUPAC) nimi
1-(3-syano-3,3-difenyylipropyyli)-4-piperidin-1-yylipiperidiini-4-karboksamidi
Tunnisteet
CAS-numero: 302-41-0
ATC-koodi: N02AC03
PubChem CID: 9331
Kemialliset tiedot
Kaava: C27H37N4O 
Moolimassa: 430,585 g/mol
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 149,5 °C
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen, intravenoosi, intramuskulaarinen
Piritramidi (kauppanimet: Dipidolor, Piridolan, Pirium ym.) on synteettinen opioidi. Piritramidi on Suomessa laiton huume.
Patraksen linna

| Patraksen linna> Κάστρο Πατρών |
| --- | --- |
 Patraksen linna.
Sijainti:  Patras, Akhaia, Länsi-Kreikka, Kreikka
Koordinaatit:  38°14′42″N, 21°44′30″E
Rakennustyyppi:  linna
Valmistumisvuosi:  500-luvun jälkipuoli
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Patraksen linna (kreik. Κάστρο Πατρών, Kástro Patrón; myös Κάστρο Πάτρας, Kástro Pátras) on linna Patraksen kaupungissa Kreikassa.
Historia

Antiikin aikana linnan paikalla oli Patrain kaupungin akropolis eli linnavuori. Nykyisen linnan ensimmäinen vaihe rakennettiin varhaisella bysanttilaisella kaudella eli Kreikan keskiajan alussa 500-luvun jälkimmäisellä puoliskolla. Sen rakennutti keisari Justinianus kaupunkia vuonna 551 tuhonneen maanjäristyksen jälkeen.
Vuonna 805 Patraksen linnaa piirittivät slaavit ja saraseenit, mutta sen puolustus kesti. Linna oli käytössä edelleen frankkivallan aikana ja vuodesta 1408 alkaneen venetsialaisvallan aikana, ja sitä laajennettiin ja vahvistettiin usein. Vuosina 1430–1458 linna oli bysanttilaisen Morean despotaatin hallussa. Osmaniturkkilaiset valtasivat Patraksen linnan vuonna 1458. Linnan turkkilaiset antautuivat vuonna 1828 Kreikan vapaussotaa tukeneille ranskalaisille joukoille.
Linna säilyi hallinnollisessa ja sotilaallisessa käytössä aina toiseen maailmansotaan saakka. Sodan aikana 1941–1944 sitä käyttivät saksalaiset. Linna on ollut suojeltu arkeologinen kohde vuodesta 1973. Nykyisin sitä käytetään myös kulttuuritapahtumiin, ja siellä on pieni teatteri.
Rakennelma

Linna on rakennettu kukkulalle, joka sijaitsee Patraksen keskustan itäpuolella noin 800 metrin päässä merenrannasta. Kukkula on Panachaïkó-vuoren uloke ja sen korkeus on noin 90 metriä merenpinnasta laskettuna.
Linnan pinta-ala on 22 725 neliömetriä. Siinä on useita eri rakennusvaiheita sen pitkän historian varrelta. Nykyisessä, viimeisessä vaiheessaan linna koostuu kolmiomaisesta ulkolinnasta, joka on varustettu torneilla ja bastioneilla, ja sen koilliskulmassa olevasta korkeammasta sisälinnasta. Kumpaakin suojasi alun perin oma vallihauta. Linnan varhaisimman vaiheen rakentamiseen on käytetty paljon kaupungin antiikin aikaisten rakennusten materiaalia. Vanhinta muuria on säilynyt parhaiten linnan pohjoissivulla.
Aiheesta muualla

Kuvia tai muita tiedostoja aiheesta Patraksen linna Wikimedia Commonsissa
Patraksen linnaa ja kaupunki.
Patraksen linnaa.
Pavel Vorobjov

| Pavel Vorobjov |
| --- | --- |

Henkilötiedot
Syntynyt: 5. toukokuuta 1982 (ikä 42) Karaganda, Kazahstanin SNT, Neuvostoliitto
Kansalaisuus:   Venäjä
Jääkiekkoilija
Pelipaikka:  oikea laitahyökkääjä
Maila:  vasen
Pituus:  185 cm
Paino:  88 kg
Pelaajaura
Pääsarjaura:  1999–2021
Seurat:  Lokomotiv Jaroslavl (RSL)   Chicago Blackhawks (NHL)   Himik Moskovan alue (RSL)   HK Spartak Moskova (RSL)   Severstal Tšerepovets (KHL)   HK MVD (KHL)   Jugra Hanty-Mansijsk (KHL)   Neftehimik Nižnekamsk (KHL)   Avtomobilist Jekaterinburg (KHL)   Vitjaz Podolsk (KHL)   HK Rjazan (VHL)   Saryarka Karaganda (VHL)   Edinburgh Capitals (EIHL)   Cracovia Krakow (PHL)   Gyergyói HK (Erste Liga)   Dnipro H'erson (Ukraina)
NHL-varaus:  11. varaus, 2000 Chicago Blackhawks
Pavel Sergejevitš Vorobjov (ven. Павел Сергеевич Воробьёв, s. 5. toukokuuta 1982) on venäläinen entinen jääkiekkoilija. Hän saavutti urallaan Venäjän superliigan mestaruuden kahdesti.
Ura

Vorobjov varattiin NHL:ään 11. pelaajana Chicago Blackhawksiin vuonna 2000. Pelattuaan kaksi kautta Chicago Blackhawksissa, Vorobjov ilmoitti elokuussa 2006, että hän ei ole palaamassa joukkueeseen, vaan jatkaa uraansa Venäjällä. Vorobjov syytti yhdysvaltalaisia ja erityisesti Blackhawksin organisaatiota siitä, että he syrjivät venäläisiä. Blackhawksilla oli Vorobjovin NHL-oikeudet vielä kauden 2008–2009 loppuun asti. Vorobjov ei sulkenut pois paluutaan NHL:ään, mutta toivoi, että Blackhawks kauppaisi hänen oikeutensa pois.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pavel Vorobiev
Käännös suomeksi
Pellekaija Pum ja Varaventtiili

Pellekaija Pum ja Varaventtiili on MTV3 ja MTV Juniori -kanavilla esitetty 10-osainen lastenohjelma, jossa Pellekaija Pum -orkesteri valistaa turvallisuusasioissa ja laulaa ja soittaa elävää musiikkia. Ohjelmaa esitettiin 1. tammikuuta 2008 lähtien. Sen käsikirjoittajat ovat Pekka Tonttila ja Tuula Tonttila.
Jaksot

Taavi Pärepalon paja
Puistovahti
Välkkätahdistin
Pomppimus- & kieputinvieteri
Tanssijalan kutkutin
Trafiikkiplimputin
Snorkkelis-räpytin
Kapusta-kieputin
Aistimus-suojaamus-kampi
Taavi Pärepalon paluu
Laulut

Taavi Pärepalo
Bumerangi
Anteeksi
Skeittaajat
Tanssi numero 112
Pikanopee
Kohteliaisuus on kova juttu
Jaakko-kulta, nuku vaan
Pölyrytmiikka
Iso-Masa
Pellekaijan Varaventtiilijenka
Rooleissa

| 0 | 1 | 2 |
| --- | --- | --- |
|  Pellekaija Pum  | … |     |
|  Pekka Tonttila  | … |  Tirehtööri;  Edward "Eetu" Pärepalon ääni; talonmies Taavi Pärepalo   |
|  Katariina Tonttila  | … |  Viivi   |
|  Tuula Tonttila  | … |  Hanslankari   |
|  Tuomo Kuure  | … |  Iso-Masa   |
|  Kimmo Salminen  | … |  Huimamies   |
|  Iiris Tonttila  | … |  Stunt   |
|  Leena Zellama  | … |  teknisen työn opettaja Saara Vasara   |
Aiheesta muualla

Pellekaija Pum
Pellekaija Pum. Konserttikeskus. Arkistoitu 6.1.2013.
Pipin

Pipin -nimisiä henkilöitä ovat olleet:
Pipin I (580–640), Austrasian  major domus 623–629 ja 639–640
Pipin II, Pipin Heristalilainen (640/650–714), Austrasian major domus 680–714, Neustrian ja Burgundin major domus 687–695
Pipin Pieni, Pipin III (714–768), Austrasian major domus 741–751, Frankkien valtakunnan kuningas 751–768
Pipin (n. 773–810), Italian kuningas 781–810
Pipin I (797–838), Akvitanian kuningas 817–838
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pipin”, voi hakea sivunnimihaulla, laajalla sivunnimihaulla tai tekstihaulla.
Pavlovin teoria

Yksi Pavlovin käyttämistä koirista täytettynä rjazanilaisessa Pavlov-museossa.
Pavlovin teoria on venäläisen fysiologin Ivan Pavlovin (1849–1936) teoria, jonka mukaan opetuksen (tarkemmin sanottuna ehdollistamisen) keinoin voidaan valitulla ärsykkeellä saada aikaan yksilössä toiminta tai reaktio (responssi), joka ei kuulu ehdollistetun (opetetun) yksilön tavanmukaiseen toimintatapaan.